హిమంత బిశ్వ శర్మ

హిమంత బిశ్వ శర్మ భారతదేశానికి చెందిన రాజకీయ నాయకుడు, అస్సాం ముఖ్యమంత్రి. ఆయన 2015లో కాంగ్రెస్​ పార్టీకి రాజీనామా చేసి, బిజెపిలో చేరాడు.

జననం, విద్యాభాస్యం
హిమంత బిశ్వ శర్మ 1969, ఫిబ్రవరి 1న అస్సాం రాష్ట్రం జోర్హాట్ లో కైలాష్ నాథ్ శర్మ, మృణాళిని దేవి దంపతులకు జన్మించాడు. అయన కాటన్ యూనివర్సిటీ (బిఎ / ఎంఏ), బి.ఆర్.ఎం ప్రభుత్వ లా కళాశాల (ఎల్.ఎల్.బి) మరియు గౌహతి యూనివర్సిటీ నుండి పి.హెచ్.డి పూర్తి చేశాడు. 1991–92లో రాజనీతి శాస్త్రంలో పీజీ చేస్తున్న సమయంలో కాటన్‌ కాలేజ్‌ యూనియన్‌ సొసైటీకి జనరల్‌ సెక్రటరీగా పనిచేశాడు.

రాజకీయ జీవితం 
హిమంత బిశ్వ శర్మ  ఆల్ అస్సాం స్టూడెంట్‌ యూనియన్ (ఏఏఎస్‌యూ) లో విద్యార్థి నేతగా రాజకీయ జీవితం ప్రారంభించాడు. ఆయనను 1996లో అప్పటి ముఖ్యమంత్రి హితేశ్వర్‌ సైకియా కాంగ్రెస్‌ పార్టీలోకి ఆహ్వానించాడు. ఆయన 2001లో జలుక్‌బరి అసెంబ్లీ స్థానం నుంచి పోటీ చేసి భ్రిగు ఫుకాన్‌ గెలిచాడు. తరువాత వరుసగా 2006, 2011, 2016 ఎన్నికల్లో గెలిచాడు. హిమంత 2004లో తొలిసారి తరుణ్​ గొగొయి మంత్రివర్గంలో ఆర్ధిక మంత్రిగా భాద్యతలు నిర్వహించాడు. ఆయనకు 2015లో తరుణ్‌ గొగోయ్‌తో విభేదాల కారణంగా 10 మంది ఎమ్మెల్యేలతో కలిసి బీజేపీలో చేరాడు. హిమంత 2021లో జరిగిన అసెంబ్లీ ఎన్నికల్లో గెలిచి, 2021 మే 10న ముఖ్యమంత్రిగా భాద్యతలు చేపట్టాడు.

ఇతర విషయాలు
హిమంత బిశ్వ శర్మ అరుణాచల్ ప్రదేశ్లో కాంగ్రెస్‌ ప్రభుత్వాన్ని కూల్చ‌డం, 2017లో మణిపూర్‌లో కూటమి ఏర్పాటు, మేఘాలయలో బీజేపీ ప్రభుత్వ ఏర్పాటులో కీలకంగా వ్యవహరించాడు. నాగాలాండ్‌లో బీజేపీ, నాగా పీపుల్స్‌ ఫ్రంట్, నేషనల్‌ డెమొక్రటిక్‌ ప్రోగ్రెసివ్‌ పార్టీలతో కూటమిని ఏర్పాటు చేయడంలో ముఖ్య పాత్ర పోషించాడు.

మూలాలు

అస్సాం వ్యక్తులు
భారతీయ జనతా పార్టీ ముఖ్యమంత్రులు
భారతీయ జనతా పార్టీ రాజకీయ నాయకులు
1969 జననాలు
భారతదేశ రాష్ట్రాల ముఖ్యమంత్రులు